CELEX: 32017D0206
Language: da
Date: 2017-02-06 00:00:00
Title: Kommissionens afgørelse (EU) 2017/206 af 6. februar 2017 om afslutning af en udløbsundersøgelse af antidumpingforanstaltningerne vedrørende importen af visse typer polyethylenterephthalat med oprindelse i Folkerepublikken Kina

7.2.2017   
            
            
               DA
            
            
               Den Europæiske Unions Tidende
            
            
               L 32/53
            
         KOMMISSIONENS AFGØRELSE (EU) 2017/206
   af 6. februar 2017
   om afslutning af en udløbsundersøgelse af antidumpingforanstaltningerne vedrørende importen af visse typer polyethylenterephthalat med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 9, og
   ud fra følgende betragtninger:
   A.   SAGSFORLØB
   
   
               (1)
            
            
               Den 29. juni 2015 modtog Europa-Kommissionen en anmodning om en udløbsundersøgelse i henhold til grundforordningens artikel 11, stk. 2, af antidumpingforanstaltningerne vedrørende importen af visse typer polyethylenterephthalat (»PET«) med oprindelse i Folkerepublikken Kina (»Kina«).
            
         
               (2)
            
            
               Anmodningen blev indgivet af Committee of Polyethylene Terephthalate (PET) Manufacturers in Europe (»C.P.M.E«) (»ansøgeren«) på vegne af producenter, der tegner sig for mere end 25 % af den samlede EU-produktion af PET.
            
         
               (3)
            
            
               De gældende foranstaltninger er en endelig antidumpingtold, som blev indført ved Rådets gennemførelsesforordning (EU) nr. 1030/2010 (2). Anmodningen var begrundet med, at udløbet af disse foranstaltninger sandsynligvis vil medføre fornyet dumping og skade for EU-erhvervsgrenen.
            
         
               (4)
            
            
               Den 13. november 2015 offentliggjorde Kommissionen en meddelelse i Den Europæiske Unions Tidende
                   (3) om indledning af en udløbsundersøgelse af antidumpingforanstaltningerne vedrørende importen af PET med oprindelse i Kina.
            
         
               (5)
            
            
               Kommissionen underrettede officielt eksportører og producenter i Kina, importører, brugere og sammenslutninger, som den vidste var berørt af proceduren, myndighederne i Kina og alle kendte EU-producenter om indledningen af proceduren. Interesserede parter fik mulighed for at give deres mening til kende skriftligt og anmode om at blive hørt mundtligt inden for den frist, der var fastsat i indledningsmeddelelsen.
            
         
               (6)
            
            
               Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF ANMODNINGEN OM EN UDLØBSUNDERSØGELSE OG AFSLUTNING AF PROCEDUREN
   
   
               (7)
            
            
               Ved en skrivelse af 17. november 2016 til Kommissionen trak ansøgeren officielt sin anmodning om en udløbsundersøgelse tilbage.
            
         
               (8)
            
            
               I overensstemmelse med grundforordningens artikel 9, stk. 1, kan en procedure afsluttes, hvis anmodningen trækkes tilbage, medmindre en sådan afslutning ikke vil være i Unionens interesse.
            
         
               (9)
            
            
               Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at denne procedure bør afsluttes. De interesserede parter er blevet underrettet herom og har fået mulighed for at fremsætte bemærkninger. Kommissionen har dog ikke modtaget bemærkninger, der kunne føre til den konklusion, at en sådan afslutning ikke ville være i Unionens interesse.
            
         
               (10)
            
            
               Derfor konkluderer Kommissionen, at udløbsundersøgelsen af antidumpingforanstaltningerne vedrørende importen af PET med oprindelse i Kina bør afsluttes.
            
         
               (11)
            
            
               Afslutningen af den i denne afgørelse omhandlede procedure er i overensstemmelse med udtalelsen fra det udvalg, der er nedsat ved artikel 15, stk. 1, i forordning (EU) 2016/1036 —
            
         VEDTAGET DENNE AFGØRELSE:
   Artikel 1
   Udløbsundersøgelsen af antidumpingforanstaltningerne vedrørende import af visse typer polyethylenterephthalat med oprindelse i Folkerepublikken Kina, som i øjeblikket tariferes under KN-kode 3907610000, afsluttes hermed.
   Artikel 2
   Denne afgørelse træder i kraft dagen efter offentliggrelsen i Den Europæiske Unions Tidende.
   
      Udfærdiget i Bruxelles, den 6. februar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  Rådets gennemførelsesforordning (EU) nr. 1030/2010 af 17. november 2010 om indførelse af en endelig antidumpingtold på importen af visse typer polyethylenterephthalat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 300 af 17.11.2010, s. 1).
   
      (3)  EUT C 376 af 13.11.2015, s. 13.